Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 771/11/8806	Košice, 16.5.2012
EEČ : 2-65-121-2012

U Z N E S E N I E

Trestná vec:	obvinený XXXXX 
Prečin:	marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice-okolie
Rozhodnutie:
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v okrese XXXXX, v obci Kechnec, dňa 26. 08. 2011 o 18.30 hod. viedol osobné motorové vozidlo zn. Škoda 120L, EČ: KS 420 AI aj napriek tomu, že rozsudkom Okresného súdu XXXXX sp. zn. 4T 170/09 z 11. 12. 2009, ktorý nadobudol právoplatnosť 08. 01. 2010, mu bol uložený trest zákazu činnosti viesť všetky druhy motorových vozidiel na dobu 24 mesiacov, čím maril výkon rozhodnutia štátneho orgánu
Právna veta:
lebo je trestné stíhanie neprípustné podľa § 9 odsek 1 písmeno e
Odôvodnenie:
Uznesením povereného príslušníka PZ, Okresného riaditeľstva PZ, XXXXX, Okresného dopravného inšpektorátu, sp. zn. ČVS: ORP-49/DI-KS-2011 zo dňa 30. 09. 2011 bolo proti XXXXX začaté trestné stíhanie a vznesené obvinenie pre prečin marenia výkonu úradného rozhodnutia podľa § 348 ods. 1 písm. d/ Trestného zákona, ktorý spáchal tak, ako je to uvedené vo výrokovej časti tohto uznesenia. 

Vykonaným vyšetrovaním bolo preukázané, že obvinený XXXXX bol pre ten istý skutok právoplatne odsúdený rozsudkom Okresného súdu XXXXX sp. zn. 6T 147/11 zo dňa 24. 02. 2012, ktorý nadobudol právoplatnosť dňa 24. 02. 2012.

Vyšetrovateľ PZ predložil tunajšej prokuratúre spolu so spisovým materiálom návrh na zastavenie trestného stíhania proti obvinenému XXXXX pre vyššie uvedený skutok.

S návrhom vyšetrovateľa som sa stotožnila, pretože v ďalšom konaní bráni prekážka právoplatne rozhodnutej totožnej veci.

Vzhľadom na vyššie uvedené skutočnosti bolo rozhodnuté v zmysle citovaného ustanovenia § 215 ods. 1 písm. d/ Tr. poriadku s poukazom na ustanovenie § 9 ods. 1 písm. e/ Tr. poriadku o zastavení trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka